Viesnīca "Transilvānija" 3: Mošķu brīvdienas

"Viesnīca "Transilvānija" 3: Mošķu brīvdienas" () ir 2018. gada ASV datoranimācijas filma, ko producējusi  studija Sony Pictures Animation un izdevusi studija Sony Pictures Releasing. Oriģinālvalodā lomas ieskaņojuši Ādams Sendlers, Selīna Gomesa, Endijs Sambergs, Kevins Džeimss, Stīvs Bušemi, Deivids Speids, Mels Brukss, Džims Gaffigans, Gendijs Tartakovskis, Katrīna Hāna un Mollija Šenona.

Tāpat kā iepriekš, arī trešās daļas režisors ir Gendijs Tartakovskis, kurš pats ieskaņojis zaļo želejveidīgo mošķi Blobiju. Scenārija autors ir Tartakovskis un Maikls Makalers, kurš ir veidojis scenāriju arī citai veiksmīgai animācijas filmai — "Bēbis boss".

 Sižets 

Monstru ģimene dodas pavadīt brīvdienas uz luksusa kruīza kuģa, lai Drakula beidzot varētu atpūsties no rūpēm par savas viesnīcas apmeklētāju labsajūtu. Kopā ar viņiem pošas arī visa raibā draugu kompānija, ar prieku metoties baudīt kruīza kuģa sniegtās izklaides. Tomēr sapņu atvaļinājums pārvēršas murgā, kad Drakula iemīlas noslēpumainajā kuģa kapteinē Ērikā, nenojaušot, ka viņa ir monstru lielākā ienaidnieka Ābrahama van Helsinga pēctece.https://www.bilesuparadize.lv/lv/events/event/66415

 Atsauces 

 Ārējās saites 

 Filmas treileris latviešu valodā

Kategorija:2018. gada animācijas filmas
Kategorija:ASV animācijas filmas
Kategorija:Gendija Tartakovska animācijas filmas
Kategorija:Viesnīca "Transilvānija"
Kategorija:Sony Pictures Animation filmas
Kategorija:Columbia Pictures animācijas filmas